section_heading: Životopis
paragraph_text: Frank Hannon počeo je svirati gitaru s 10 godina, nakon što je slomio nogu na biciklu. Vježbao je cijelo vrijeme dok mu je noga bila u gipsu. Najveći utjecaj na njega ostavili su gitaristi Peter Frampton, Joe Walsh, Ted Nugent, Rick Derringer kao i Jimi Hendrix i glazba Led Zeppelina. Odrastajući u Sacramentu, Hannon je živio oko 1,5 kilometar od Briana Wheata i već je s 13 godina nastupao u glazbenom sastavu gdje je s lakoćom svirao Hendrixove pjesme. S 15 godina udružio se s Wheatom u sastavu Earthshaker. To je bio njihov prvi sastav na lokalnoj glazbenoj sceni. Hannon je naučio svirati i klavir od svoje majke. Također je svirao bas-gitaru i bubnjeve.